**Gymnázium, Grösslingová 18, Bratislava, 81109, IČO:17337101**

 **tel.č.: 52963097, riaditelstvo@gamca.sk**

**LABORATÓRNY PORIADOK**

Odborná učebňa: **INFORMATIKA**

Laboratórny poriadok sa vzťahuje na výpočtovú techniku umiestnenú v budove školy- Gymnázium Grösslingová 18, Bratislava alebo prepojenú do školskej počítačovej siete (aj prostredníctvom WIFI).

**POJMY:**

* *Počítačová sieť*- programové a technické prostriedky pripojené do školskej počítačovej siete.
* *Správca siete* – osoba zodpovedná za prevádzku počítačovej siete, údržbu siete a programov určených na výučbu.
* *Užívateľ siete* – pracovník alebo študent, ktorý má prístupové práva pridelené správcom siete. Oprávneným užívateľom sa stáva každý, kto požiada o konto, disponuje potrebnými znalosťami a zručnosťami pre prácu na počítači a jeho činnosť bude zameraná na pracovnú sféru.
* *Konto* – užívateľská identifikácia daná užívateľským menom, heslom a prístupovými právami.

**VŠEOBECNÉ USTANOVENIA**

**Práca v sieti je povolená iba na plnenie pracovných alebo študijných úloh**

Užívateľ sa zaväzuje dodržiavať Laboratórny poriadok. Užívateľ berie na vedomie monitorovanie jeho činnosti a možnosť postihu pri nedodržaní týchto pokynov, z dôvodu udržiavania optimálneho chodu všetkých prvkov počítačovej siete

**Vstup do učebni** je povolený:

* len študentom a učiteľom školy
* študenti smú vstúpiť len vtedy:
	+ - ak majú podľa rozvrhu v danom čase informatiku, a to len so súhlasom vyučujúceho
		- majú v učebni iný predmet, až po príchode príslušného vyučujúceho
		- majú krúžok, len so súhlasom vedúceho krúžku
* len v prezuvkách bez kabátov a vetroviek
* v miestnosti je **zakázané jesť, piť, žuť žuvačku**

**POVINNOSTI UŽÍVATEĽA**

**Všeobecné pravidlá pre prácu v sieti**

1. **Pri odchode z miestnosti je študent povinný**
* Upratať svoje pracovisko a zasunúť stoličku
* Odhlásiť sa z kont a účtov, na ktorých bol prihlásený (gmail a pod.)
* Ak je to posledná hodina v učebni, tak vypnúť všetky počítače aj monitory a vyložiť stoličky v laviciach
1. V systéme smie pracovať len užívateľ, ktorý má na ňom vytvorené konto a oboznámil sa s týmito pokynmi. Užívateľ pracuje v sieti pod užívateľským menom, ktoré mu bolo pridelené. Je zodpovedný za škody, vzniknuté zneužitím jeho konta v dôsledku nedbanlivosti, resp. zverejnením svojho hesla inému užívateľovi. Je povinný udržovať heslo v tajnosti a zamedziť možnosti jeho zneužitia. Prístupové práva užívateľa určuje správca siete podľa uváženia
2. Užívateľom je zakázané manipulovať so školskými počítačmi bez súhlasu vyučujúceho, pripájať, odpájať alebo prepájať akékoľvek zariadenia napr. klávesnica, myš, odpájať zapojené káble a zapájať odpojené káble, zasahovať do hardwaru počítača
3. Je zakázané poškodzovať školské zariadenie
4. Je zakázané meniť nastavenia školského počítača bez súhlasu vyučujúceho
5. Na školských počítačoch je zakázané hrať sa
6. V priebehu práce je užívateľ povinný dodržiavať pravidlá slušného a kultúrneho správania sa, pre názvy súborov, adresárov, nepoužívať vulgárne výrazy, všeobecne sa vyvarovať všetkých prejavov, ktoré sú v rozpore s dobrými mravmi.
7. Každý užívateľ je povinný dodržiavať jemu vymedzený pracovný priestor na disku, t.j. ***neukladať žiadne súbory mimo určeného priestoru***
8. Užívateľ nesmie použiť žiadne prostriedky na získanie iných prístupových práv, či privilegovaného stavu, ktorý mu nebol pridelený správcom siete, ani získať neoprávnený prístup ku chráneným informáciám a údajom iných užívateľov. Užívateľ, ktorý poskytne svoje heslo a tým umožní inej osobe prístup do počítačovej siete porušuje Laboratórny poriadok laboratória
9. Užívateľ nesmie vedome rušiť prácu ostatných užívateľov siete, ani chod a výkonnosť siete ako celku, (napr. prenosom veľkých súborov počas veľkej prevádzky siete, niekoľkonásobným prihlásením), nesmie používať sieť k neoprávnenému prístupu do iných sietí ani k šíreniu počítačových vírusov
10. Pokiaľ užívateľ zistí, že sa systém správa neobvykle (napr. nie je možné spustiť bežné aplikácie, systém generuje chybné hlásenia alebo nereaguje na žiadne klávesy, atď.) je povinný skontaktovať sa so správcom siete alebo vyučujúcim a oznámiť chybu (helpdesk@gamca.sk )
11. Užívateľ je povinný dodržiavať predpísanú veľkosť konta, udržiavať poriadok vo svojom adresári, nepotrebné súbory rušiť. V prípade presiahnutia povolenej veľkosti svojho konta, správca siete nezodpovedá za zničenie údajov
12. Užívateľ sa zaväzuje, že nebude šíriť nelegálny software a tiež nebude kopírovať a rozširovať časti OS, aplikácií, programov a údajov, ku ktorým bude mať prístup
13. Užívateľ nesmie meniť konfiguračné súbory na počítači
14. Užívateľ môže používať aj vlastné pamäťové médiá a je povinný ich pred použitím otestovať dostupnými antivírovými prostriedkami, ktoré sú na príslušnom počítači a v prípade pozitívneho testu zamedziť šíreniu vírusov do siete
15. Užívateľ je povinný dodržiavať ďalšie špecifické pravidlá vyplývajúce z potrieb konkrétneho vyučovaného predmetu S týmito pravidlami ich oboznámi príslušný vyučujúci.(napr. facebook, iné sociálne siete)

**PRAVIDLÁ PRE PRÁCU S INTERNETOM**

1. Je zakázané pokúšať sa preniknúťdo iných sietí a počítačových systémov pripojených na Internet, je zakázané snažiť sa získať cudzie heslá a informácie smerujúce k nabúraniu iných systémov.
2. Je zakázané navštevovať stránky obsahujúce pornografický materiál, odkazy na nelegálny software, neslušné výrazy, stránky propagujúce fašizmus, rasizmus, zneužívanie drog, násilie, brutalitu a iný kontroverzný materiál (v sporných prípadoch má poverený dozor právo rozhodnúť, či je materiál na stránke kontroverzný).
3. Užívateľ si pravidelne kontroluje obsah schránky elektronickej pošty a odstraňuje všetky nepotrebné správy, aby nedošlo k prekročeniu prideleného miesta na disku.
4. Je zakázané používať elektronickú poštu k šíreniu obchodných informácií, politickej alebo náboženskej agitácie a protizákonných materiálov
5. Je zakázané otvárať mailové správy a prílohy od nedôveryhodného adresáta.
6. Používanie iného e-mailového konta ako školského je na vlastnú zodpovednosť
7. Užívateľ je povinný dodržiavať pravidlá slušného správania aj pri práci na Internete

**V prípade závažného alebo opakovaného porušenia Laboratórneho poriadku bude užívateľ potrestaný podľa školského poriadku**

 **(napomienka, pokarhanie, znížená známka zo správania),**

 **resp. zrušené konto a zakázaný prístup do siete.**

**Ak svojim konaním spôsobí hmotnú škodu, bude od neho vymáhané jej nahradenie.**

V Bratislave, dňa 1.9.2017 Mgr. Viera Babišová

 riaditeľka školy